b'\n_START_ARTICLE_\nLupe Fiasco\n_START_SECTION_\nBiografija\n_START_PARAGRAPH_\nLupe Fiasco gim\xc4\x97 1982 m. Augo vakarin\xc4\x97je \xc4\x8cikagos dalyje. Wasalu Jaco yra penktas vaikas \xc5\xa1eimoje, kuri\xc4\x85 sudaro devyni vaikai. Jis prad\xc4\x97jo repuoti b\xc5\xabdamas a\xc5\xa1tuntoje klas\xc4\x97je. Augant, Jaco buvo duotas slapyvasrdis \xe2\x80\x9eLu\xe2\x80\x9c, v\xc4\x97liau gim\xc4\x97 ir id\xc4\x97ja pasivadinti Lupe Fiasco, prie vardo prisid\xc4\x97jo ir Jaco motina ir draugai.\n_START_SECTION_\nMuzikin\xc4\x97 karjera\n_START_PARAGRAPH_\nB\xc5\xabdamas 19 met\xc5\xb3, buvo grup\xc4\x97je \xe2\x80\x9eDa Pak\xe2\x80\x9c. Prie\xc5\xa1 i\xc5\xa1siskirdami jie pasira\xc5\xa1\xc4\x97 sutart\xc4\xaf su Epic Records ir i\xc5\xa1leido vien\xc4\x85 singl\xc4\x85. V\xc4\x97liau, Fiasco pasira\xc5\xa1\xc4\x97 solo sutart\xc4\xaf su Arista Records, bet buvo paleistas, po kompanijos vadovo L. A. Reid atleidimo. Ta\xc4\x8diau per t\xc4\x85 laik\xc4\x85 jis sp\xc4\x97jo \xc4\xafra\xc5\xa1yti daug dain\xc5\xb3, kurios jam pad\xc4\x97jo i\xc5\xa1leisti dain\xc5\xb3 rinkinius. Taip Lupe Fiasco sudar\xc4\x97 savo fan\xc5\xb3 rat\xc4\x85 internete.\n_START_SECTION_\nFood & Liquor\n_START_PARAGRAPH_\nPo \xc5\xa1iokio tokio pripa\xc5\xbeinimo Lupe nusprend\xc4\x97 pristatyti savo solini darb\xc4\x85. Food & Liquor \xe2\x80\x93 pirmasis solinis Lupe Fiasco albumas, kuris buvo i\xc5\xa1leistas 2006 m. rugs\xc4\x97jo 17 d. Albume buvo kviestin\xc4\x97s \xc5\xbevaig\xc5\xbed\xc4\x97s kaip Pharrell Williams, Sarah Green, Jill Scott, Jay-Z, Matthew Santos ir kiti ma\xc5\xbeiau populiar\xc5\xabs atlik\xc4\x97jai.\n_START_SECTION_\nLeidimo problemos\n_START_PARAGRAPH_\nLupe Fiasco patirties stoka l\xc4\x97m\xc4\x97 tai, kad albumas pasiek\xc4\x97 internet\xc4\x85 net pusme\xc4\x8diu anks\xc4\x8diau nei tur\xc4\x97t\xc5\xb3. Pirm\xc4\x85 kart \xe2\x80\x93 2006 met\xc5\xb3 kov\xc4\x85, o v\xc4\x97liau gegu\xc5\xbe\xc4\x99. Pats atlik\xc4\x97jas nebuvo labai piktas, sakydamas, kad i\xc5\xa1 klaid\xc5\xb3 mokomasi. Originali albumo versija internet\xc4\x85 pasiek\xc4\x97 rugs\xc4\x97jo 10 d.\n_START_SECTION_\nApdovanojimai\n_START_PARAGRAPH_\n2008 vasario 10 d. daina "Daydreamin\'" (su Jill Scott) laim\xc4\x97jo Grammy apdovanojim\xc4\x85 u\xc5\xbe geriausi\xc4\x85 dain\xc4\x85 Urban/Alternative kategorijoje.\n_START_SECTION_\nThe Cool\n_START_PARAGRAPH_\nPo poros met\xc5\xb3 pertraukos Fiasco gr\xc4\xaf\xc5\xbeo su antruoju albumu The Cool, kuris buvo i\xc5\xa1leistas 2007 m. gruod\xc5\xbeio 18 d. Albume buvo kviestin\xc4\x97s \xc5\xbevaig\xc5\xbed\xc4\x97s kaip Snoop Dogg, Matthew Santos, Sarah Green, GemStones ir kiti ma\xc5\xbeiau populiar\xc5\xabs atlik\xc4\x97jai. Jau pirm\xc4\x85j\xc4\x85 savait\xc4\x99 albumas buvo liaupsinamas kritik\xc5\xb3, vertinamas auk\xc5\xa1tais balais._NEWLINE_Albumas per pirm\xc4\x85 savait\xc4\x99 buvo parduotas 144,000 kopij\xc5\xb3 tira\xc5\xbeu, Billboarde debiutavo 15 pozicijoje.'